جمهورباشقانی رجب طیب اردوغان، ایسراییلین اؤز وطنداشلارینی بیرینجی و ایکینجی صینیف اولاراق صینیفلاندیرارارق، عیرقچیلیغین پیس بیر اؤرنگینی وئردیگینی سؤیله‌دی.
اردوغان، اؤزل بیر تلویزیون کانالین‌دا گوند‌مه دایر سواللاری جاوابلاندیردی.
آچیقلامالاریندا ایسراییل‌ده یاخینلاشان سئچیمه توخونان اردوغان، آدی یولسوزلوقلارا و روشوته بولاشمیش اولان باشباخان بنیامین نتانیاهونون گوندمی دییش‌دیرمک اوچون مسلمانلارین قوتساللارینا هوجوم ائتدیگینه وورغو ائتدی.
ایسراییلین دموکراسی ایله اوزاقدان یاخین‌دان علاقه‌سی اولمادیغینی بیلدیره‌ن اردوغان،
"ای نتانیاهو سن کیمی آلدادیرسان؟ بوتون سندلر، شکیللر، ویدئولار الیمیزده. بیزیم عبادتگاهلاریمیزا، مقدسلریمیزه چکمه‌لرینیزله گیره‌جک قدر سویه‌سیزسینیز. اورادا قادینلارا، اوشاقلارا ظلم ائد‌جک قدر ظالیمسینیز. بو آندا ایسراییلین حبسخانالارین‌دا مینلر، ۱۰ مینه یاخین اوشاق، قادین و یاش‌لی اینسانلار وار. هاراسی بونون دموکراسی؟ اورادا عاینانج، دوشونجه، فیکیر اؤزگورلویو یوخدور" شکلینده دانیشدی.
ایسراییلین یالنیز یهودی خالقینین اولوس دؤولتی اولدوغونو وورغولایان اردوغان،
"اؤز وطنداشلارینی بیرینجی و ایکینجی صینیف وطنداش کیمی آییراراق، عیرقچیلیغین پیس بیر نومونه‌سینی گؤستره‌ن اؤلکه دونیادا هارا دئسه‌لر، تک دئیه‌جک یئر ایسراییل‌دیر. بو عیرق‌چی یاناشیمی بیز قیناییریق" ایفاده‌لرینی ایشلتدی.
باتی اؤلکه‌لرینین حر‌م شریف باسقینی قارشی‌سین‌دا سس‌سیز قالمالارینا دا تپکی وئره‌ن اردوغان،
"حر‌م شریف، مسجید اقصی تکجه مسلمانلارین دئییل، عینی زامان‌دا خریستیان دونیاسینین دا مقدس معبدی‌دیر" دئدی.
باشباخانلیغی دؤورون‌ده قبه الصخره‌ده آپاریلان قازینتیلارلا باغلی بیر چالیشما ائتدیردیگینی خاطیرلادان اردوغان،
"بو چالیشمالارلا، اوراداکی آرکئولوژیک قازینتیلارلا قبه الصخره‌نین آلتین‌دان گیرمک یولو ایله اونلارین گلجیینه قارشی آغلا خیالا گلمز آددیملارین آتیلدیغینی گؤردوم. قدس ایله باغلی حساس‌لیغی اولان بوتون اؤلکه‌لره بونونلا باغلی کیتابی گؤندردیم. بیرلشمیش میلتلر ده بونا داخیل‌دیر" دئدی.
